「TVB金牌監制」梅小青人稱才女監制,第一份工係婦女節目《下午茶》嘅助理編導,1978年麗的電視由麥當雄監制嘅《鱷魚淚》,係梅小青入行身兼導演同編劇嘅上位作品。
因為健康原因退下火線嘅梅小青,喺佢從業生涯中制作過《今生無悔》、《原振俠》、《洛神》、《絕世好爸》、《金牌冰人》、《法證先鋒》、《宮心計》同《公主嫁到》等多部經典劇集。
梅小青善于挖掘新人,1992年開拍《兄兄我我》嗰陣就大膽啟用咗啱卸任嘅港姐梁小冰,仲撮合咗梁小冰同陳嘉輝嘅一段夫妻情緣。
《絕世好爸》同《洛神》梅小青又將當時默默無聞嘅陳豪捧紅,仲有《金牌冰人》飾演全家福嘅馬俊偉等人,可以講佢捧紅過唔少TVB小生花旦。
梅小青屋企有7個兄弟姊妹,係人都知道梅小惠係梅小青細妹。呢排梅小青接受采訪時透露:「我起頭唔贊成小惠入行,只係想佢一早嫁人,最后佢落選噅我,表示想嘗試呢一行,我心軟讓喺麗的拍咗時裝劇同古裝劇。」
后尾梅小青過檔到TVB,佢表示自己起頭好避諱用啊妹小惠,驚畀人話用人唯親,「之后我豁出去,因為佢係一個好努力同埋認真嘅演員,工作嘅時候,我鬧佢都係鬧到最犀利嘅。」
梅小惠曾經喺綜藝節目《歡樂今宵》中,因為發出咗怪馬嘅笑聲而畀人熟知,之后"傻大姐"呢個昵稱一直跟隨佢到而家。
梅小惠仲模仿過王菲嘅《容易受傷的女人》,歌聲動人讓人對佢有咗新嘅認識,2004年梅小惠拍攝完《皆大歡喜》之后,就淡出咗娛樂圈投身設計公司。
Like MisshkNews Facebook!不出门也能知天下事~